Equipa di Uni-CV da avizu pa alguen fika mas longe possível di vulcon ki inda sta activu e ki hoji dja aumenta si atividade ku expluson forte.
Lavas ka sta kori, lavas dja ten 3 semana ki sta paradu, mas hoji Nadir Cardoso, técnica di Uni-CV, ki sta lidera equipa ki sta kontrola vulcon, eh fla ma por volta di 07h00 des parmanhan, kantu es txiga pertu di vulcon pa es midi gas, es nota ma ouve um mudansa na komportamento di vulcon, ki staba mas activu.
Es nota ma sta exploson forte ta sai di vulcon e ki sta bota pa fora padaz di rocha em lume, vulcon sta fulha cinza e gas sta forma um coluna ku cerca di 300 metro di altura.
Dja ten kuase 2 mes ki vulcon sta activu e especialistas ka sabe fla exactamente ki tempu ki vulcon ta para ku es actividade, mas segundu es sta fla es atxa ma brevemente kela podi kontici.
Vulcon di Fogo entra em erupson na dia 23 di Novembru di 2014 e dje destrui povoados di Portela, Bangaeira, Dje di Lorna(Ilhéu de Losna),dje destrui txeu txon di horta e adega di vinho.
kea_Latn kea_Latn kea_Latn kea_Latn pap_Latn